X-Men: Days of Future Past
„X-Men: Days of Future Past“ (tarjimasi „X-odamlar: Oʻtgan kelajak kunlari“; ayrim oʻzbekcha manbalarda „Gʻaroyib odamlar: Oʻtgan kelajak“ oʻlaroq ham maʼlum) — 2014-yilda chiqarilgan superqahramonlik filmi; „X-Men“ kinofranshizasidagi yettinchi film; „X-Men: The Last Stand“ (2006), „X-Men: First Class“ (2011) va „The Wolverine“ (2013) filmlarining davomi. Marvel Comics komikslaridagi ayni nomli jamoaga asoslangan. 20th Century Fox, Marvel Entertainment, Bad Hat Harry Productions, TSG Entertainment, The Donners' Company, Genre Films studiyalari tomonidan ishlangan, 20th Century Fox tomonidan esa tarqatilgan. Filmda bosh rollarni Hugh Jackman, James McAvoy, Michael Fassbender, Jennifer Lawrence, Halle Berry, Anna Paquin, Elliot Page, Peter Dinklage, Ian McKellen va Patrick Stewart ijro etgan. 2016-yil filmning davomi — „X-Men: Apocalypse“ chiqarilgan.